**ŠPORTNI DAN:** POHODNIŠTVO Z GOZDNO ATLETIKO IN IZDELAVO IZDELKA

**NAVODILA ZA UČITELJE**

Športni dan je razdeljen na sklope:

* Pohodništvo,
* Gozdna atletika,
* Izdelava izdelka iz naravnega materiala.

**Predmet:** Športna vzgoja

**Razred:** 1. – 3. razred

**Trajanje**: 4 PU

**Splošni cilji**:

* Zadovoljitev učenčeve prvinske potrebe po gibanju in igri.
* Oblikovanje zdravega življenjskega sloga in zdravega načina življenja.
* Seznanjanje z varnim in odgovornim športnim udejstvovanjem.
* Spodbujanje gibalne ustvarjalnosti.
* Razvijajo ustvarjalne likovno izrazne zmožnosti in negujejo individualni likovni izraz.
* Ob uporabi različnih materialov, orodij in tehnologij razvijajo motorično spretnost in občutljivost.
* Ob likovnem izražanju razvijajo socialne, emocionalne in estetske osebnostne kvalitete.

**Operativni cilji za različne razrede**:

* Izboljšujejo gibalne in funkcionalne sposobnosti (vzdržljivost, koordinacijo gibanja, hitrost, moč.
* Zavestno nadzorujejo telo v različnih položajih in gibanjih.
* Razvijajo vztrajnost.
* Oblikujejo pozitivne vedenjske vzorce (odgovoren odnos do narave in okolja).
* Razvijajo motorično spretnost in občutek za ravnanje z različnimi risarskimi materiali in pripomočki.
* Za likovno izražanje uporabljajo naravne materiale, lahko pa tudi različna lepila, lepilne trakove, vrvice druge materiale.
* Razvijajo motorične spretnosti pri delu z različnimi kiparskimi materiali in pripomočki.
* Trgajo, izrezujejo in lepijo, različne materiale in z njimi oblikujejo likovni izdelek.

**Oblike dela**: individualno, delo v dvojicah.

**Metode dela**: metoda opazovanja, zaznavanja, občutenja, metoda dela s slikami, zemljevidi in fotografijami, metoda ovrednotenja dela.

**Medpredmetnost**: Športna vzgoja, likovna umetnost, naravoslovje.

**PREVERJANJE OPRAVLJENEGA DELA UČENCA**

Učenec s pomočjo navodil in v spremstvu polnoletne osebe izvede športni dan na temo pohodništvo. Ker je športni dan razdeljen na tri sklope, učitelj preveri učenčevo delo tako, da mu učenec iz vsakega sklopa pošlje vsaj eno fotografijo:

- fotografijo pohoda,

- fotografijo gozdne atletike,

- fotografijo izdelka.

Pripravila: Irena Košorog, učiteljica v CŠOD Jurček

Kočevje, 15. 4. 2020